STA แรงไม่เลิก! บวกสวนตลาดฯ 8% “โควิด” หนุนออเดอร์ยาวถึงปี 64 ดันกำไรกระฉูด
STA แรงไม่เลิก! บวกสวนตลาดฯ 8% "โควิด" หนุนออเดอร์ยาวถึงปี 64 ดันกำไรกระฉูด
STA แรงไม่เลิก! บวกสวนตลาดฯ 8% "โควิด" หนุนออเดอร์ยาวถึงปี 64 ดันกำไรกระฉูด
22 พ.ค. 2563

ผู้สื่อข่าวรายงานว่า บริษัท ศรีตรังแอโกรอินดัสทรี จำกัด (มหาชน) หรือ STA ณ เวลา 10.18 น. อยู่ที่ระดับ 20.50 บาท บวก 1.60 บาท หรือ 7.66% ด้วยมูลค่าซื้อขาย 1.08 พันล้านบาท
บล.เคทีบี (ประเทศไทย) ระบุในบทวิเคราห์วันนี้ (21พ.ค.63)  ว่า STA คงคำแนะนำ “ซื้อ” และปรับราคาเป้าหมายขึ้นเป็น 27.00 บาท อิง 2563 PER ที่ 14 เท่า (ค่าเฉลี่ยย้อนหลัง 5 ปี) จากการปรับกำไรปีนี้ขึ้น 39% โดยมองเป็นบวกมากขึ้นจากได้รับข้อมูลเพิ่มเติมเมื่อวานนี้เกี่ยวกับธุรกิจถุงมือยางของ STA ที่จะได้ประโยชน์จาก
1) ความต้องการที่เพิ่มขึ้นมากทั่วโลกจากผลกระทบ COVID-19 ทำให้บริษัทมี order ยาวไปถึงกลางปี 64
2) สามารถปรับราคาขายถุงมือยางเพิ่มขึ้นประมาณ 5% ต่อเดือน ในช่วงไตรมาส 2/2563 จาก supply ที่จำกัด และ 3) ค่าเงินบาทอ่อนและยังคงอยู่ระดับที่เหมาะสม
ดังนั้นได้ปรับกำไรสุทธิ STA ปี 63/64 เพิ่มขึ้น 39%/93% จาก gross margin ดีขึ้นมาอยู่ที่ 10.9% (ปี 62 ที่ 8.1%) รวมถึงปรับเพิ่มกำลังการผลิตถุงมือยางเพิ่มขึ้นเป็น 95%จากเดิมที่ 90% ที่ 2.8 หมื่นล้านชิ้น
ราคาหุ้นปรับเพิ่มขึ้น และ outperform SET +49% ใน 3 เดือนเพราะแนวโน้มความต้องการถุงมือยางที่ดี โดยยังแนะนำ “ซื้อ”  ปัจจุบัน STA เทรดที่ 2020E PER ที่ 10x ต่ำกว่าค่าเฉลี่ยย้อนหลัง 5 ปีที่ 14x โดยมี key catalyst คือ กำไร ไตรมาส2//63 ยังเติบโตดีและความต้องการถุงมือยางที่ดีต่อเนื่อง